În primele patru luni ale acestui an, investițiile străine directe în România au crescut cu 34%, ajungând la 3,149 miliarde de euro.
Veniturile din ISD în România realizate de nerezidenţi în 2020 au fost de 6,85 miliarde euro. În 2022, investiţiile străine directe au crescut cu 34% în primele patru luni, ajungând la suma de 3,149 miliarde de euro. La finalul lunii aprilie 2022, în România existau 239.033 societăţi cu participare străină la capitalul social.
În primele patru luni ale acestui an, investițiile străine directe au crescut cu 34% în România, ajungând la 3,149 miliarde de euro, în comparație cu 2,35 miliarde euro, cuantumul investițiilor străine din perioada similară în 2021. În același timp, deficitul de cont curent a crescut în primele patru luni ale anului 2022 cu 3,4 miliarde euro faţă de ianuarie – aprilie 2021, ajungând la 7,5 miliarde euro, arată datele publicate marţi de BNR."Investițiile directe ale nerezidenţilor în România au însumat 3.149 milioane euro (comparativ cu 2.350 milioane euro în perioada ianuarie – aprilie 2021), din care participaţiile la capital (inclusiv profitul reinvestit net estimat) au însumat valoarea netă de 3.031 milioane euro, iar creditele intragrup au înregistrat valoarea netă de 118 milioane euro", se menţionează în comunicatul transmis de BNR.Conform informațiilor transmise de Oficiul Naţional al Registrului Comerţului (ONRC), în primele patru luni ale acestui an, numărul firmelor cu capital străin nou înfiinţate în România a crescut cu un procent de 27,8%, comparativ cu perioada similară din 2021, la 2.186 de unităţi.De asemenea, la nivelul întregii țări, balanţa serviciilor a înregistrat un excedent mai mare cu 345 milioane euro, respectiv de 3,1 miliarde euro, în timp ce sectorul turismului rămâne pe minus, cu un deficit de 976 milioane euro, cu 438 milioane euro peste nivelul din aprilie 2021. Balanţa veniturilor secundare, care includ transferuri curente private şi transferuri ale administraţiei publice, a înregistrat un excedent mai mic cu 84 milioane euro, de 116 milioane euro.În luna aprilie a anului 2022, au fost înmatriculate 546 firme cu participare străină la capitalul social. În funcţie de domenii, cele mai multe înmatriculări au fost înregistrate în activităţi profesionale, administrative, ştiinţifice şi tehnice (23,81%), comerţul cu ridicata şi amănuntul, repararea auto şi moto (19,23% din total) şi transport, depozitare şi comunicaţii (18,32%).Soldul investiţiilor străine directe la finele anului 2020În 2020, Investiţiile străine directe au totalizat 3 miliarde euro, după ce participaţiile la capitaluri proprii s-au ridicat la 3,9 miliarde euro, dar raportul dintre datorii şi creanţe a fost negativ, generând un minus de 994 milioane euro, arată datele publicate de BNR, în colaborare cu Institutul Naţional de Statistică. Astfel, aportul la capitalurile proprii ale întreprinderilor ISD a fost de 983 milioane euro, iar profitul reinvestit de 3,01 miliarde euro.Potrivit BNR, soldul investiţiilor străine directe era la finele anului 2020 de 90,77 miliarde euro, din care 63,95 miliarde euro capitaluri proprii, inclusiv profitul reinvestit (70,5%). Restul reprezintă instrumente de natura datoriei în relaţia cu investitorii străini direcţi şi cu societăţile din cadrul grupului acestora (datorii minus creanţe), respectiv 26,8 miliarde euro.